4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์

บริษัทฯ ผลิตและจำหน่ายผลิตภัณฑ์หลังคา แผ่นผนัง ไม้ฝาและอุปกรณ์ที่เกี่ยวข้องกับผลิตภัณฑ์ต่างๆ
รวมทั้งการให้บริการเกี่ยวกับการติดตั้งกระเบื้องหลังคา

  1 กลุ่มกระเบื้องหลังคาไฟเบอร์ซีเมนต์ (Fiber Cement Tile)

กระเบื้องหลังคาไฟเบอร์ซีเมนต์ ผลิตจากปูนซีเมนต์ปอร์ตแลนด์ ผสมกับแร่ใยหินและน้ำ
ทนทานความร้อนได้สูง ตัวแผ่นกระเบื้องมีความบาง น้ำหนักเบา แต่มีความแข็งแรง ราคาถูก
และมีอายุการใช้งานที่ยาวนานโดยเฉลี่ยมากกว่า 10 ปี
ประกอบกับโครงสร้างบ้านของคนไทยส่วนใหญ่ทำจากวัสดุประเภทไม้
จึงเหมาะกับหลังคาที่มีน้ำหนักเบา อีกทั้งวิธีการมุงไม่มีความยุ่งยากซับซ้อน หาซื้อได้ง่าย
ทำให้เป็นที่นิยมใช้กันแพร่หลายมากที่สุดในหมู่คนไทยมายาวนานกว่า 40 ปี ผลิตภัณฑ์ในกลุ่มนี้
ประกอบด้วย กลุ่มกระเบื้องลอนคู่ กระเบื้องลอนเล็ก กระเบื้องแผ่นเรียบ เป็นต้น

2 กลุ่มกระเบื้องหลังคาคอนกรีต (Concrete Tile)

กระเบื้องหลังคาคอนกรีต ผลิตจากปูนซีเมนต์ปอร์ตแลนด์ ทรายหยาบ สีฝุ่นและน้ำ
โดยทั่วไปมีความหนาและหนักกว่ากระเบื้องหลังคาไฟเบอร์ซีเมนต์
โครงสร้างของบ้านจำเป็นต้องแข็งแรงกว่า วิธีการมุงหลังคาต้องการความชำนาญที่สูงกว่า
อย่างไรก็ดี ด้วยความสวยงามที่เหนือกว่า กระเบื้องหลังคาคอนกรีตจึงได้รับความนิยมมากขึ้นเรื่อยๆ
โดยเฉพาะโครงการบ้านจัดสรร สำหรับผลิตภัณฑ์ในกลุ่มนี้ประกอบด้วย
กระเบื้องหลังคาคอนกรีตแบบลอนโค้ง (Gran Onda) และกระเบื้องคอนกรีตแบบเรียบ (ADAMAS)

3 กลุ่มกระเบื้องหลังคาเจียระไน (Jearanai Tile)

กระเบื้องหลังคาเจียระไน เป็นกระเบื้องหลังคาแบบเรียบอีกประเภทหนึ่ง
ผลิตจากปูนซีเมนต์ปอร์ตแลนด์ เยื่อกระดาษ และส่วนผสมเส้นใยธรรมชาติ ผลิตภัณฑ์
ดังกล่าวเป็นการพัฒนารูปแบบของหลังคาเพื่อตอบสนองความต้องการของผู้บริโภครุ่นใหม่
ที่ชอบใช้หลังคาแบบเรียบ แต่ยังคงสะท้อนความเป็นไทย ในลักษณะของหลังคาแบบว่าว
และแบบใหม่รุ่น Simply Cut ซึ่งจะออกสู่ตลาดต้นปี 2552

  4 กลุ่มผลิตภัณฑ์ไม้ฝา (Siding)

ไม้ฝา หรือ ไม้สังเคราะห์ผลิตจากปูนซีเมนต์ปอร์ตแลนด์ เยื่อกระดาษ และส่วนผสมเส้นใยธรรมชาติ
จึงมีอายุการใช้งานที่ยาวนาน ไม่มีปัญหาการผุพังหรือปลวกกัดกินเหมือนไม้จริง
แต่มีลวดลายและความยืดหยุ่นสูงคล้ายกับไม้จริง และเริ่มเป็นที่แพร่หลายในประเทศไทยเพียงไม่กี่ปี
ปัจจุบันมีการพัฒนาเพื่อตอบสนองความต้องการในใช้งานที่หลากหลาย เช่น การนำไปใช้ทดแทนไม้
ทำฝาผนัง ฝ้าเพดาน ไม้ระแนง ไม้เชิงชาย และไม้พื้น เป็นต้น

5 กลุ่มผลิตภัณฑ์แผ่นผนัง (Board)

กลุ่มผลิตภัณฑ์แผ่นผนังและฝ้า ผลิตจากปูนซีเมนต์ปอร์ตแลนด์ เยื่อกระดาษ
และส่วนผสมเส้นใยธรรมชาติ ทำให้ผลิตภัณฑ์ดังกล่าวมีความยืดหยุ่น ทนทาน การติดตั้งรวดเร็ว
สามารถใช้งานได้ทั้งภายนอก และภายในอาคาร
จึงทำให้สามารถตอบสนองความต้องการของผู้บริโภคได้ดีกว่า ทั้งนี้สินค้ากลุ่มแผ่นผนัง (Board)
ได้รับความนิยมและเป็นสินค้าทดแทนกระเบื้องแผ่นเรียบแบบเดิมที่มีส่วนผสมของแร่ใยหิน

นอกจากนี้ บริษัทฯ มีการพัฒนาระบบการติดตั้งผนังเบา เพื่อรองรับการเจาะตลาดงานโครงการ
อาคารสูง อีกทั้งเป็นการสร้างมูลค่าเพิ่มให้กับสินค้าแผ่นผนัง (Board) ของบริษัทฯ

ผลิตภัณฑ์อื่นๆ: นอกจากผลิตภัณฑ์ดังที่ได้กล่าวข้างต้นแล้ว บริษัทฯ
ยังเป็นผู้จำหน่ายอุปกรณ์ประกอบหลังคาหลากหลายชนิด ได้แก่ สีทาปูนทราย (Paint)
แผ่นปิดชายกันนก (Bird Guard) และแผ่นสะท้อนความร้อน (Foil) เป็นต้น

รวมทั้งการให้บริการเกี่ยวกับการติดตั้งกระเบื้องหลังคา
จากทีมงานที่ได้รับการอบรมพัฒนาการติดตั้งกระเบื้องหลังคาทุกรูปแบบอย่างมืออาชีพ

4.2 การตลาดและการแข่งขัน

4.2.1 ภาวะอุตสาหกรรมและการแข่งขัน

ในรอบปี 2551 ที่ผ่านมา
ประเทศไทยได้รับผลกระทบจากวิกฤตการณ์ทางเศรษฐกิจและการเงินที่เกิดขึ้นและขยายไปทั่วโลก
ตลอดจนวิกฤตการณ์ทางการเมืองในประเทศ ได้ส่งผลให้การลงทุนในโครงการต่างๆ
ทั้งภาครัฐและเอกชนต้องชะลอตัวลงอย่างรุนแรง และอุปสงค์ในภาคการก่อสร้างลดลงอย่างมาก
ผู้บริโภคขาดความเชื่อมั่นในการใช้จ่าย ในขณะที่อุปทานวัสดุอุปกรณ์ก่อสร้าง อันได้แก่
กระเบื้องหลังคา ไม้ฝาสังเคราะห์ต่างๆ เป็นต้น มีกำลังการผลิตส่วนเกิน (EXCESS SUPPLY)
ส่งผลให้การแข่งขันด้านราคาทวีความรุนแรงขึ้นเป็นลำดับ

  (ก) ผู้ประกอบการในอุตสาหกรรม

ผู้ประกอบการในอุตสาหกรรมกระเบื้องหลังคาและไม้ฝา
ยังมีการแข่งขันในกลุ่มผู้ประกอบการรายใหญ่ ประกอบด้วย กลุ่มปูนซิเมนต์ไทย กลุ่มมหพันธ์
กลุ่มกระเบื้องโอฬาร และกระเบื้องตราเพชร
ทั้งนี้ผู้ประกอบการแต่ละรายจะแข่งขันในการพัฒนาสินค้าใหม่
เพื่อรองรับความต้องการของผู้บริโภคที่มีความต้องการที่หลากหลาย

(2) ภาวะการแข่งขันตลาดในประเทศ

กลุ่มสินค้ากระเบื้องไฟเบอร์ซีเมนต์ เนื่องจากผลกระทบด้านภาวะเศรษฐกิจ
ส่งผลให้ความต้องการสินค้าของตลาดลดลงจากปีที่ผ่านมา
แต่เนื่องจากขนาดตลาดของสินค้ามีขนาดใหญ่ และสินค้ายังเป็นที่ต้องการโดยเฉพาะตลาดชนบท
ในขณะที่การแข่งขันด้านราคายังมีความรุนแรง

กลุ่มสินค้ากระเบื้องคอนกรีต และกระเบื้องหลังคาเจียระไน
เป็นสินค้าที่พึ่งพิงโครงการบ้านจัดสรรเป็นส่วนใหญ่ จากสถานการณ์ดังกล่าว
ส่งผลกระทบโดยตรงต่ออุปสงค์ของตลาดโดยเฉพาะตลาดโครงการบ้านจัดสรรที่มีการชะลอตัวอย่างต่อเนื่อง
ขณะที่ผู้ผลิตยังมีอัตราการผลิตส่วนเกิน ส่งผลทำให้การแข่งขันด้านราคามีความรุนแรง

กลุ่มสินค้าไม้ฝาสังเคราะห์
เนื่องจากกำลังการผลิตเพิ่มขึ้นในขณะที่ตลาดค่อนข้างที่จะได้รับผลกระทบจากภาวะเศรษฐกิจของประเทศ
ส่งผลให้การแข่งขันด้านราคามีความรุนแรง
เนื่องจากผู้ผลิตส่วนใหญ่มุ่งเน้นที่จะทำการผลักดันสินค้าเข้าสู่ตลาด

กลุ่มสินค้าแผ่นผนังบอร์ด เป็นกลุ่มสินค้าใหม่ที่เริ่มเข้ามามีบทบาทในตลาด
เป็นสินค้าทดแทนในกลุ่มสินค้าแผ่นเรียบแบบเดิม
ซึ่งกำลังเป็นที่นิยมเนื่องจากจุดเด่นด้านการใช้งานที่หลากหลายและเป็นมิตรกับสิ่งแวดล้อมเพราะเป็นสินค้าที่ไม่มีส่วนประกอบของแร่ใยหิน

สำหรับส่วนแบ่งทางการตลาดในปี 2550 มีรายละเอียดดังนี้

  ------------------------------- ------------------- -------------------
  ผู้ประกอบการ (หน่วย : ล้านบาท)      ยอดขาย ปี2550        สัดส่วนยอดขาย

  1. กลุ่มปูนซิเมนต์ไทย                8,692.40            45.74%

  2. กลุ่มมหพันธ์                     4,901.48            25.79%

  3. กระเบื้องตราเพชร               2,591.25            13.64%

  4. กลุ่มกฤษณ์                      2,046.70            10.77%

  5. กระเบื้องหลังคาเซรามิคไทย        556.87              2.93%

  6. ศรีกรุงธนบุรี                    213.60              1.13%

  รวม                             19,002.30           100.00%
  ------------------------------- ------------------- -------------------

ที่มา : กรมพัฒนาธุรกิจการค้า กระทรวงพาณิชย์

สำหรับมูลค่านำเข้าของกระเบื้องหลังคาจากต่างประเทศ พบว่าในปี 2551
มีมูลค่าการนำเข้ากระเบื้องคิดเป็นมูลค่า 375.94 ล้านบาท ซึ่งลดลง 1.41% จากปี 2550

(ค) ภาวะการแข่งขันตลาดต่างประเทศ

การส่งออกกระเบื้องหลังคาของไทยไปยังตลาดต่างประเทศโดยในปี 2551
การส่งออกกระเบื้องหลังคาคิดเป็นมูลค่า 789.66 ล้านบาท เพิ่มขึ้น 38.12% จากปี 2550

1.  มูลค่าการส่งออกกระเบื้องมุงหลังคา

+--------------------------------------+----------+----------+---------+
|   รายการสินค้า                         | ปี 2551   | ปี 2550   | ปี 2549  |
|                                      |          |          |         |
|   (หน่วย:ล้านบาท)                      |          |          |         |
+--------------------------------------+----------+----------+---------+
| กระเบื้องไฟเบอร์ซีเมนต์                   | 552.70   | 407.58   | 452.04  |
+--------------------------------------+----------+----------+---------+
| กระเบื้องคอนกรีต                        | 236.96   | 164.16   | 122.53  |
+--------------------------------------+----------+----------+---------+
| รวมมูลค่าส่งออก                         | 789.66   | 571.74   | 574.57  |
+--------------------------------------+----------+----------+---------+
| อัตราการขยายตัว (%)                    | 38.12%   | (0.49%)  | 32.95%  |
+--------------------------------------+----------+----------+---------+

ที่มา: กรมศุลกากร

การส่งออกส่วนใหญ่เป็นการส่งออกไปยังประเทศเพื่อนบ้าน ได้แก่ ลาว กัมพูชา มาเลเซีย และพม่า
เนื่องจากเป็นสินค้าที่มีน้ำหนักมากและแตกเสียหายง่าย และมีค่าขนส่งสูงเมื่อเทียบกับมูลค่าสินค้า
จึงมีข้อจำกัดในการขนส่งระยะทางไกล

ประเทศคู่ค้า

+-----------------+--------------+-----------+------------+-----------+
| ประเทศคู่ค้า       | กระเบื้อ       | สัดส่วน     | กระ        | สัดส่วน     |
|                 | งไฟเบอร์ซีเมนต์ |           | เบื้องคอนกรีต |           |
| (หน่วย:ล้านบาท)   |              |           |            |           |
+-----------------+--------------+-----------+------------+-----------+
| ลาว             | 327.87       | 59.32%    | 29.68      | 12.53%    |
+-----------------+--------------+-----------+------------+-----------+
| กัมพูชา           | 220.50       | 39.89%    | 158.04     | 66.69%    |
+-----------------+--------------+-----------+------------+-----------+
| 2.  พม่า         | 3.40         | 0.62%     | 26.49      | 11.18%    |
+-----------------+--------------+-----------+------------+-----------+
| อื่นๆ             | 0.93         | 0.17%     | 22.75      | 9.60%     |
+-----------------+--------------+-----------+------------+-----------+
| รวมมูลค่าการส่งออก | 552.70       | 100.00%   | 236.96     | 100.00%   |
+-----------------+--------------+-----------+------------+-----------+

ที่มา: กรมศุลกากร

(ง) แนวโน้มการแข่งขันในอนาคต

อุตสาหกรรมตลาดกระเบื้องหลังคา ไม้สังเคราะห์ และแผ่นผนัง ตลาดสินค้าส่วนใหญ่อยู่ในประเทศ
ขณะที่ความต้องการสินค้าของตลาดยังคงได้รับผลกระทบจากภาวะเศรษฐกิจที่ตกต่ำ
ดังนั้นทิศทางการแข่งขันยังมีความรุนแรง

สินค้ากระเบื้องหลังคาไฟเบอร์ซีเมนต์ เป็นสินค้าที่มีมูลค่าตลาดสูง
และสินค้าได้รับความนิยมสูงในตลาดชนบท ทิศทางการแข่งขันจะเป็นด้านราคาเป็นหลัก
แม้ว่าแนวโน้มตลาดยังคงทรงตัวจากปีที่ผ่านมา

สินค้ากระเบื้องหลังคาคอนกรีต มีกำลังการผลิตส่วนเกินในอุตสาหกรรม
เมื่อเปรียบเทียบกับความต้องการสินค้าในตลาด
ถึงแม้ว่าพฤติกรรมผู้บริโภคมีความนิยมใช้กระเบื้องคอนกรีตเพิ่มขึ้นก็ตาม
แต่ความซบเซาของภาคอสังหาริมทรัพย์ ส่งผลให้ภาวะการแข่งขันด้านราคายังมีความรุนแรง

ผลิตภัณฑ์ไม้ฝาสังเคราะห์ ตลาดค่อนข้างจะทรงตัว เนื่องจากผู้ผลิตบางรายมีการขยายกำลังผลิต
ความต้องการเสนอขายมีมาก ในขณะที่ความต้องการสินค้ามีจำกัด ส่งผลให้การแข่งขันมีความรุนแรง
การพัฒนาสินค้าให้มีความหลากหลายเพื่อตอบสนองความต้องการของผู้บริโภคมีอย่างต่อเนื่อง

ผลิตภัณฑ์แผ่นผนังและฝ้า เป็นสินค้าที่เริ่มเข้ามามีบทบาทในตลาดและได้รับความนิยมเพิ่มขึ้น
เนื่องจากเป็นสินค้าที่มีความยืดหยุ่น ทนทาน การติดตั้งรวดเร็ว สามารถใช้งานได้ทั้งภายนอก
และภายในอาคาร

4.2.2 ลักษณะลูกค้า กลุ่มลูกค้าเป้าหมาย และช่องทางการจำหน่าย

บริษัทฯ มีการจำหน่ายสินค้าทั้งตลาดในประเทศและในต่างประเทศ
โดยสัดส่วนรายได้จากการขายสินค้ามีดังนี้

+-------------------------+------+------+------+------+-----+------+
| รายได้จากการขายสินค้า      | ปี    | ส    | ปี    | ส    | ปี   | ส    |
|                         | 2551 | ัดส่วน | 2550 | ัดส่วน | 2   | ัดส่วน |
| (หน่วย:ล้านบาท)           |      |      |      |      | 549 |      |
+-------------------------+------+------+------+------+-----+------+
| ในประเทศ                | 2    | 87   | 2    | 90   | 2,  | 92   |
|                         | ,097 | .16% | ,282 | .54% | 155 | .56% |
+-------------------------+------+------+------+------+-----+------+
| ต่างประเทศ               | 309  | 12   | 238  | 9    | 173 | 7    |
|                         |      | .84% |      | .46% |     | .44% |
+-------------------------+------+------+------+------+-----+------+
| รวม                     | 2    | 100  | 2    | 100  | 2,  | 100  |
|                         | ,406 | .00% | ,520 | .00% | 328 | .00% |
+-------------------------+------+------+------+------+-----+------+

ปัจจุบันบริษัทฯ มีการจำหน่ายสินค้าผ่านช่องการขายหลัก 3 ช่องทาง ประกอบด้วย
การขายผ่านตัวแทนจำหน่าย (Agent) การขายผ่านช่องทางลูกค้าโครงการ
และการขายตลาดต่างประเทศ โดยในปี 2551 บริษัทฯ มีสัดส่วนการขายดังนี้ 83% : 4% : 13%
ตามลำดับ

-   กลุ่มลูกค้าตัวแทนจำหน่าย ปัจจุบันบริษัทฯ มีตัวแทนจำหน่ายมากกว่า 600 ราย
    กระจายทั่วประเทศ และในจำนวนนี้เป็นลูกค้ารายใหญ่ 50 ราย

-   กลุ่มลูกค้าโครงการ ปัจจุบันบริษัทฯ ได้มีการจำหน่ายโดยตรงกับงานโครงการต่าง ๆ
    ในพื้นที่กรุงเทพฯ ปริมณฑล และต่างจังหวัด ในปี 2551 บริษัทฯ
    มุ่งขยายตลาดไปยังงานผนังสำหรับโครงการอาคารสูงเพิ่มขึ้น

-   ตลาดต่างประเทศ ปัจจุบันบริษัทฯ มีการจำหน่ายสินค้าให้ลูกค้าประเทศเพื่อนบ้าน ได้แก่ ลาว
    กัมพูชา พม่า และไต้หวัน สัดส่วนรายได้จากการส่งออกเพิ่มจาก 9.46% ในปี 2550 เป็น
    12.85% ในปี 2551 โดยการพัฒนาตลาดต่างประเทศในปี 2552
    มุ่งเน้นการขยายตลาดส่งออกไปยังประเทศออสเตรเลีย อินเดีย
    และประเทศในตะวันออกกลาง

4.2.3 กลยุทธ์ในการแข่งขัน

  บริษัทฯ ได้กำหนดกลยุทธ์ให้สอดคล้องกับ วิสัยทัศน์ พันธกิจ และค่านิยมองค์กร ดังต่อไปนี้

(ก) การบริการที่เป็นที่พึงพอใจแก่ลูกค้าทุกกลุ่ม

บริษัทฯ จัดให้มีทีมงานขายและการตลาดเพื่อการพัฒนาและอบรมให้กับบุคลากรของลูกค้า เช่น
การจัดอบรมช่างประจำร้านค้า การพัฒนาพนักงานขายหน้าร้าน
รวมทั้งผู้บริหารร้านค้าตัวแทนจำหน่ายอย่างต่อเนื่อง
มีการจัดทำแบบสอบถามความพึงพอใจของลูกค้าที่มีต่อการบริการของบริษัทฯ โดยมีการสำรวจ 1-2
ครั้งต่อปีเพื่อนำมาปรับปรุงการบริการให้ดียิ่งขึ้น นอกจากนี้บริษัทฯ ได้นำระบบ Call Center
เข้ามาใช้ในการบริการให้ข้อมูลข่าวสารที่รวดเร็วทันต่อเหตุการณ์

โดยผลการสำรวจความพึงพอใจของลูกค้า ประจำปี 2551
ลูกค้ามีความพึงพอใจต่อผลิตภัณฑ์และบริการของบริษัทฯ อยู่ในระดับที่ดีมาก คิดเป็นร้อยละ 95
โดยประเมินจากแบบสำรวจความพึงพอใจจากลูกค้าที่ส่งกลับจำนวน 250 ราย

(ข) การบริการขนส่งสินค้าให้ตรงต่อเวลาอย่างมีประสิทธิภาพ

บริษัทฯ มุ่งมั่นที่จะรักษามาตรฐานการบริการส่งมอบสินค้าให้ตรงเวลาอย่างมีประสิทธิภาพ
เป็นไปตามนโยบายการส่งมอบสินค้าให้ถึงมือลูกค้าภายใน 24 ชั่วโมงนับจากเวลาที่ได้รับคำสั่งซื้อ
บริษัทฯ ได้ปรับปรุงระบบการจัดส่งสินค้าทั้งระบบให้มีความเชื่อมโยงกัน ตั้งแต่การผลิต
การเก็บสินค้า การรับคำสั่งซื้อ การขนย้ายสินค้าจากคลังสินค้าขึ้นรถบรรทุก
รวมทั้งการบริการหลังการขาย มีการเยี่ยมลูกค้าในเรื่องโลจิสติก
เพื่อแนะนำการกองเก็บสินค้าที่มีประสิทธิภาพ

(ค) การพัฒนาและนำเสนอผลิตภัณฑ์ใหม่ๆ ออกสู่ตลาดอย่างต่อเนื่อง

บริษัทฯ มีนโยบายให้ความสำคัญเกี่ยวกับการพัฒนาและนำเสนอผลิตภัณฑ์ใหม่ออกสู่ตลาด
เพื่อตอบสนองผู้บริโภคที่มีความต้องการที่หลากหลาย ไม่ว่าจะเป็นกระเบื้องหลังคา ไม้ฝา แผ่นผนัง
หรืออุปกรณ์ติดตั้งต่างๆ รวมทั้งการบริการเหมามุงโดยทีมงานที่มีประสบการณ์
และการพัฒนาเทคโนโลยีการผลิตเพื่อรองรับการแข่งขันในอนาคต

(ง) การรักษาระดับราคาของสินค้าให้อยู่ในฐานะที่แข่งขันได้

บริษัทฯ
มีนโยบายในการกำหนดราคาสินค้าและค่าบริการที่ทัดเทียมกับคู่แข่งในตลาดโดยมุ่งเน้นคุณภาพบนความหลากหลายของผลิตภัณฑ์
การให้บริการเพื่อสร้างความแตกต่างที่ดีกว่า การกำหนดราคาที่เป็นธรรม
การให้ส่วนลดที่เหมาะสมกับคู่ค้าเพื่อเป้าหมายที่แข่งขันได้และรักษาอัตรากำไรที่ยอมรับได้

(จ) การพัฒนาช่องทางการจัดจำหน่าย

บริษัทฯ มีตัวแทนจำหน่ายที่มีความเข้มแข็งและเป็นกำลังสำคัญในการผลักดันสินค้าของบริษัทฯ
มากกว่า 600 ราย ทั่วประเทศ ดังนั้นการพัฒนาตัวแทนจำหน่ายให้มีความรู้ในด้านต่างๆ ที่เหมาะสม
และสอดคล้องกับรูปแบบการทำการค้าในแต่ละกลุ่มร้านค้า จึงเป็นนโยบายที่บริษัทฯ
ได้ดำเนินการอย่างต่อเนื่อง โดยมุ่งเน้นการจัดอบรมสัมมนาให้ความรู้ในด้านต่างๆ
เพื่อเพิ่มขีดความสามารถในการแข่งขัน

(ฉ) การจัดตั้งจุดกระจายสินค้าส่วนภูมิภาค (HUB)

บริษัทฯ มีนโนบายที่จะตอบสนองความต้องการของลูกค้าให้ทั่วถึงทุกกลุ่มลูกค้า
จึงได้ทำการศึกษาการตั้งจุดกระจายสินค้าส่วนภูมิภาคขึ้นเพื่อให้บริการกับลูกค้าในพื้นที่ต่างจังหวัดที่ไม่มีความพร้อมเข้ามารับสินค้าที่โรงงานสระบุรี
โดยได้จัดตั้ง HUB ที่จังหวัดขอนแก่น เป็นแห่งแรกและเริ่มให้บริการตั้งแต่ต้นปี 2552

4.3 การจัดหาผลิตภัณฑ์หรือบริการ

4.3.1 การผลิต

บริษัทฯ ใช้นโยบายการผลิตเต็มกำลังการผลิต เพื่อรักษาระดับการผลิตให้สม่ำเสมอตลอดทั้งปี
และเพื่อทำให้เกิดต้นทุนการผลิตลดลง
เพิ่มสต๊อกสำหรับขายในช่วงที่มียอดขายสูงกว่ากำลังการผลิตที่มีอยู่ โดยในปี 2551
ใช้กำลังการผลิตประมาณ 81% (ได้มีการปรับปรุง Lead Time ในกระบวนการผลิต)
ซึ่งลดลงจากปี 2550 ที่ใช้อัตรากำลังการผลิตประมาณ 90% เนื่องจากภาวะเศรษฐกิจที่ชะลอตัว

4.3.2 การจัดหาวัตถุดิบ

วัตถุดิบที่ใช้ในกระบวนการผลิตมีการจัดซื้อมาจากทั้งในประเทศและต่างประเทศดังนี้

(ก) ในประเทศ

เป็นวัตถุดิบที่มีจากแหล่งผลิตภายในประเทศ เช่น ปูนซีเมนต์ปอร์ตแลนด์ ทราย สีชนิดต่างๆ
เยื่อกระดาษ และวัตถุดิบอื่นๆ โดยมีสัดส่วนการซื้อวัตถุดิบภายในประเทศลดลงจาก 60.68% ในปี
2550 มาเป็น 57.05% ของวัตถุดิบที่ซื้อทั้งหมดในปี 2551
เนื่องจากภาวะเศรษฐกิจที่ชะลอตัวทำให้การผลิตโดยรวมลดลง

(ข) ต่างประเทศ

เป็นวัตถุดิบที่มีแหล่งผลิตภายนอกประเทศ เช่น ใยหิน ใยสังเคราะห์ และเยื่อกระดาษ เป็นต้น
โดยมีสัดส่วนการซื้อวัตถุดิบจากต่างประเทศเพิ่มขึ้นจาก 39.32% ในปี 2550 มาเป็น 42.95%
ของวัตถุดิบที่ซื้อทั้งหมดในปี 2551 เนื่องจากการสั่งซื้อในปี 2551
ได้วางแผนการสั่งซื้อทั้งปีตามปริมาณที่คาดว่าจะผลิตในปี 2551
จึงมีผลทำให้สัดส่วนการซื้อวัตถุดิบในต่างประเทศเพิ่มขึ้น

4.3.3 สภาพปัญหาเกี่ยวกับวัตถุดิบ

บริษัทฯ ไม่เคยประสบปัญหาการขาดแคลนวัตถุดิบที่ใช้ในการผลิต เนื่องจากบริษัทฯ
มีการบริหารจัดการและมีการวางแผนในการสั่งซื้อเป็นอย่างดี
รวมทั้งมีการสั่งซื้อจากคู่ค้าหลายรายของแต่ละประเภท

ทั้งนี้บริษัทฯ มีวงเงินสินเชื่อหมุนเวียนอย่างเพียงพอ
และมีความสัมพันธ์อันดีกับคู่ค้าอย่างยาวนานทำให้บริษัทฯ ได้รับความเชื่อถือจากคู่ค้าเป็นอย่างดี

4.3.4 ผลกระทบต่อสิ่งแวดล้อม

ตลอดระยะ 3 ปีที่ผ่านมา บริษัทฯ
ปฏิบัติตามกฎหมายและข้อกำหนดด้านสิ่งแวดล้อมของกระทรวงอุตสาหกรรม
กระทรวงทรัพยากรธรรมชาติและสิ่งแวดล้อม กระทรวงสาธารณสุข
และกระทรวงมหาดไทยอย่างเคร่งครัด โดยบริษัทฯ
ไม่มีประวัติการกระทำผิดอันอาจจะก่อให้เกิดผลกระทบต่อสิ่งแวดล้อม

สำหรับการใช้ใยหิน บริษัทฯ ได้ปฏิบัติตามประกาศกระทรวงมหาดไทย
เรื่องความปลอดภัยในการทำงานเกี่ยวกับภาวะแวดล้อม
ซึ่งกำหนดความเข้มข้นของใยหินในบรรยากาศของการทำงานโดยเฉลี่ยไม่เกินกว่า 5 เส้นใย /
อากาศ 1 ลูกบาศก์เซนติเมตร และประกาศแนบท้ายใบอนุญาตประกอบกิจการโรงงาน (ร.ง.4)
ซึ่งกำหนดความเข้มข้นของใยหินในบรรยากาศของการทำงานโดยเฉลี่ยไม่เกินกว่า 2 เส้นใย /
อากาศ 1 ลูกบาศก์เซนติเมตร

ผลการตรวจวัดความเข้มข้นของใยหินจำนวน 11 จุด เมื่อวันที่ 30 กันยายน 2551

  --------------------------------- ---------------------------------------
  หน้าที่/บริเวณ                        ปริมาณความเข้มข้นของฝุ่นแร่ใยหิน (Asbestos)

                                    จำนวนเส้นใยต่อบรรยากาศหนึ่งลูกบาศก์เซนติเมตร

  เตรียมวัตถุดิบ FC1                    น้อยกว่า 0.001

  เตรียมวัตถุดิบ FC2                    0.001

  เตรียมวัตถุดิบ FC3                    น้อยกว่า 0.001

  Pack ครอบ FC                      น้อยกว่า 0.001

  เตรียมวัตถุดิบ FC5                    น้อยกว่า 0.001

  ไสลบมุมกระเบื้อง                     น้อยกว่า 0.001

  ขัดกระเบื้อง WIP FC                  0.001

  เครื่องตัดกระเบื้อง                    0.003

  ปั้นครอบ FC3-4                      น้อยกว่า 0.001

  ปั้นครอบ FC5-6                      น้อยกว่า 0.001

  คลังเก็บใยหิน                        0.009
  --------------------------------- ---------------------------------------

ที่มา : รายงานผลการตรวจวัดสภาพแวดล้อม โดย บริษัท เฮลธ์ แอนด์ เอ็นไวเทค จำกัด

ทั้งนี้ ผลการตรวจวัดความเข้มข้นของใยหินเมื่อวันที่ 30 กันยายน 2551 ปรากฏว่าบริษัทฯ
สามารถปฏิบัติตามเกณฑ์มาตรฐานของกระทรวงแรงงานและกระทรวงอุตสาหกรรมได้ทั้ง 11 จุด

สำหรับการบำบัดน้ำเสีย บริษัทฯ ได้ทำการติดตั้งระบบบำบัดน้ำด่างเพิ่มเติมในปี 2551
เพื่อใช้ในการบำบัดน้ำที่ผ่านกระบวนการผลิต ซึ่งน้ำที่ผ่านกระบวนการบำบัดแล้ว ทางบริษัทฯ
ได้นำกลับเข้ามาใช้ในกระบวนการผลิตอีกครั้ง
สำหรับการลดมลภาวะทางอากาศซึ่งเกิดจากฝุ่นในการตัดกระเบื้องและสารระเหยที่ใช้เคลือบกระเบื้อง
บริษัทฯ ได้ทำการติดตั้งระบบกำจัดฝุ่นแบบแห้ง ห้องดูดไอสารระเหย
และระบบดักฝุ่นกลิ่นสีในกระบวนการผลิต รวมทั้งสร้างอาคารเก็บขยะอันตราย

การลงทุนเพื่อลดผลกระทบต่อสิ่งแวดล้อมในระยะเวลา 3 ปีที่ผ่านมาดังนี้

  ----------------------- -------------------------- --------------------
  ปี                       รายการ                     จำนวนเงิน (ล้านบาท)

  2549                    บำบัดอากาศ และน้ำเสีย         2.05

  2550                    บำบัดอากาศ และน้ำเสีย         2.12

  2551                    บำบัดอากาศ                  15.28
                          น้ำเสียและขยะอันตราย          
  ----------------------- -------------------------- --------------------